CELEX: C2007/247/15
Language: el
Date: 2007-10-20 00:00:00
Title: Υπόθεση C-357/07: Αίτηση για την έκδοση προδικαστικής αποφάσεως, την οποία υπέβαλε το High Court of Justice (England & Wales), Queen's Bench Division (Administrative Court) (Ηνωμένο Βασίλειο) στις 31 Ιουλίου 2007 — Βασίλισσα κατόπιν αιτήσεως της TNT Post UK Ltd κατά The Commissioners for Her Majesty's Revenue and Customs και Royal Mail Group Ltd

20.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/12
            
         Αίτηση για την έκδοση προδικαστικής αποφάσεως, την οποία υπέβαλε το High Court of Justice (England & Wales), Queen's Bench Division (Administrative Court) (Ηνωμένο Βασίλειο) στις 31 Ιουλίου 2007 — Βασίλισσα κατόπιν αιτήσεως της TNT Post UK Ltd κατά The Commissioners for Her Majesty's Revenue and Customs και Royal Mail Group Ltd
   (Υπόθεση C-357/07)
   (2007/C 247/15)
   Γλώσσα διαδικασίας: η αγγλική
   Αιτούν δικαστήριο
   High Court of Justice (England & Wales), Queen's Bench Division (Administrative Court)
   Διάδικοι στην υπόθεση της κύριας δίκης
   
      Αιτούσα: TNT Post UK Ltd
   
      Καθών: The Commissioners for Her Majesty's Revenue and Customs
   
      Παρεμβαίνουσα: Royal Mail Group Ltd
   Προδικαστικά ερωτήματα
   
               1)
            
            
               
                           α)
                        
                        
                           Πώς πρέπει να ερμηνευθεί η έκφραση «δημόσιες ταχυδρομικές υπηρεσίες» που περιέχεται στο άρθρο 13, Α, παράγραφος 1, στοιχείο α', της έκτης οδηγίας περί ΦΠΑ (1) (τώρα άρθρο 132, παράγραφος 1, στοιχείο α', της οδηγίας 2006/112 (2));
                        
                     
                           β)
                        
                        
                           Επηρεάζεται η ερμηνεία της εκφράσεως αυτής από το γεγονός ότι οι ταχυδρομικές υπηρεσίες έχουν ελευθερωθεί σε ένα κράτος μέλος, ότι δεν υπάρχουν αποκλειστικές υπηρεσίες υπό την έννοια της οδηγίας 97/67/EΚ του Συμβουλίου (3), όπως έχει τροποποιηθεί, και ότι υπάρχει ένας καθορισμένος φορέας παροχής καθολικής υπηρεσίας ο οποίος έχει γνωστοποιηθεί στην Επιτροπή σύμφωνα με την οδηγία αυτή (όπως η Royal Mail στο Ηνωμένο Βασίλειο);
                        
                     
                           γ)
                        
                        
                           Υπό τις συνθήκες της παρούσας υποθέσεως (οι οποίες εκτίθενται πιο πάνω στο στοιχείο β') περιλαμβάνει η έκφραση αυτή:
                           
                                       i)
                                    
                                    
                                       μόνο τον μοναδικό καθορισμένο φορέα παροχής καθολικής υπηρεσίας (όπως η Royal Mail στο Ηνωμένο Βασίλειο) ή
                                    
                                 
                                       ii)
                                    
                                    
                                       και έναν ιδιωτικό ταχυδρομικό φορέα (όπως η TNT Post);
                                    
                                 
                     
         
               2)
            
            
               Υπό τις συνθήκες της παρούσας υποθέσεως, πρέπει το άρθρο 13, Α, παράγραφος 1, στοιχείο α', της έκτης οδηγίας περί ΦΠΑ (τώρα άρθρο 132, παράγραφος 1, στοιχείο α', της οδηγίας 2006/112) να ερμηνευθεί υπό την έννοια ότι επιβάλλει ή επιτρέπει σε ένα κράτος μέλος να απαλλάσσει όλες τις ταχυδρομικές υπηρεσίες που παρέχονται από «τις δημόσιες ταχυδρομικές υπηρεσίες»;
            
         
               3)
            
            
               Αν στα κράτη μέλη επιβάλλεται ή επιτρέπεται να απαλλάσσουν μερικές, αλλά όχι όλες, από τις υπηρεσίες που παρέχονται από «τις δημόσιες ταχυδρομικές υπηρεσίες», με γνώμονα ποια κριτήρια πρέπει να προσδιοριστούν οι υπηρεσίες αυτές;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).
   
      (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).
   
      (3)  Οδηγία 97/67/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997, σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών (ΕΕ L 15, σ. 14).